# שם התוכנית:

# 'בראש צעיר' - מעגלי שיח למכינות קד"צ בצפון

**רציונל התכנית:**

מפגשים עם קבוצת השווים (בין מכינות קד"צ לדוגמא) הכוללים תרגול שיח ביקורתי והבעת דעות.

**מרכיבי תפיסת דרך כפר הבאים לידי ביטוי בתכנית:**

**קהילה של משמעות, הקהילה כמגדלור** : המפגשים עם קבוצת השווים ותרגול שיח ביקורתי והבעת דעות הינם הזדמנות לפיתוח תחושת שייכות וגאוות יחידה. כמו כן: הכנת תכני הלימוד ע"י כל מכינה והנחייתם לכלל החניכים הינה הזדמנות להנפת "דגל ערכי" רעיוני המכוון לעשייה מעבר לגבולות הקהילה.

**שמיים, פתיחות לרעיונות לערכי הנצח**- הזדמנות לקידום החניכים בדרגות השיפוט המוסרי תוך התרגול של דילמות והכרעות ערכיות.

**תיקון הלב** – הזדמנות לחוות הצלחה בהנחיה ולימוד של קבוצת השווים (עמידה מול קהל)

**עוגנים בעבר**: דיונים בנושאי ציונות ויהדות מהווה הזדמנות גיבוש זהות לאומית בטוחה ובוטחת להעצמת העבר הקולקטיבי

**מטרות התכנית:**

חניכי המכינות יודעים ויכולים:

1. להמשיג את המחשבות שלהם.
2. להביע עמדות ולעמוד אחריהן.
3. להעז לדבר, לדון עם אנשים שהן לא מכירות.
4. להרחיב את תחושת השווי העצמי ולצמצם את תחושת הנחיתות מול פלחים חברתיים שונים מהם.

**אחראי תכנית:** נציג/ה מהצוות של כל מכינה, (בעזרת פורום נציגי מכינות הצפון)

**תיאור התכנית:**

חניכי המכינות המשתתפות בתוכנית (קבוצת השווים) נפגשים פעם בחודש אצל מכינה מארחת (רצוי שכל פעם מכינה אחרת מארחת). במפגשים דנים בנושאים של יהדות וישראליות עם בני המכינות האחרות. כל פעם מכינה אחת מכינה את התכנים ומנחה אותם. הערב נפתח בהרצאת אורח קצרה הקשורה לנושא ונמשך בדיונים בקבוצות של 15-20 חניכים וכן לימוד דפי הנחייה בקבוצות קטנות (חברותות).

המפגשים מועצמים אם למפגשים הללו ישנה הכנה מקדימה במכינות בתחילת שנה, הן של נושאי השיח והן הדרכה פרטנית לחניכים לפני שהם מנחים את קבוצת דיון.

**טיפים למארגנים:**

1. מפגשים בין נציגי המכינות לאורך השנה הינם חשובים מאד לתהליך הקבוצתי ומניסיון ניכר שיפור באיכות המפגשים בשנים שבהם היה ליווי "מלמעלה". המפגשים של הצוות כוללים: לימוד, משוב מכל מכינה ותכנון ושיפור בהמשך.
2. ישנה חשיבות רבה ל"התארח" כל פעם במקום אחר, במידת האפשר, כדי ליצור חוויה של מארח/ת ושל אורח/ת

**ציטוטים נבחרים בעקבות / על התוכנית:**

* "למדתי איך לנסח את הדעות שלי אבל הכי זה עזר לי בעליית הביטחון העצמי שלי ועמידה מול קהל והתגובות המעודדות שקיבלתי"
* לא היה לי נוח לדבר מול בנים וכמובן לשבת בקבוצה קטנה ולדון בנושאים קשים ורגישים ועם הזמן, בזכות המפגשים האלה למדתי ופתחתי לעצמי בטחון לדבר מול בנים וזה כבר לא מלחיץ ומפחיד כמו שחשבתי"
* המפגשים האלה עזרו לי לגבש עמדה וגם קיבלתי מהם ידע כללי על נושאים שלא ידעתי עליהם. בנוסף חוויתי הצלחה שהעברנו את הנושא שלנו למרות הפחד והקושי" (שרה)

**תמונות מהתכנית:**

****

****

****